На основу члана 13. Закона о безбедности и здрављу на раду и Статута Народне библиотеке Брус бр: 129/17 од 2. 6. 2017. године, директор доноси:

ПЛАН ПРИМЕНЕ ПРЕВЕНТИВНИХ МЕРА У ЦИЉУ СПРЕЧАВАЊА ШИРЕЊА ЗАРАЗНЕ БОЛЕСТИ COVID-19

Члан 1.

У циљу заштите здравља запослених од ширења заразе корона вирусом, узимајући у обзир обавезу послодавца да обезбеди запосленима рад на радном месту и у радној околини у којима су спроведене мере за безбедан и здрав рад, препоручене су мере превенције и заштите здравља запослених од инфекције и спречавања ширења заразе корона вирусом у просторијама послодавца.

Послодавац је дужан да запосленима обезбеди примену свих превентивних мера од утицаја на безбедност и здравље запослених, а посебно оних које се односе на спречавање ширења заразне болести COVID -19 изазване вирусом SARS-CoV-2 (дезинфекција и употреба заштитних средстава тј. маски и рукавица).

Запослени су дужни да се придржавају упуства одговорног лица код послодавца и да примењују прописане, односно утврђене мере које се односе на употребу средстава за личну заштиту.

Члан 2.

Обавезе послодавца су:

- доследно спровођење препорука Владе Републике Србије и Министарства здравља , уз обавезу да рад у пословном простору, организује у складу са наредбама надлежних државних органа на територији Републике Србије:

- обезбеди довољно средстава за одржавање хигијене запослених и дезинфекцију простора;

- обезбеди довољну количину, изда на употребу и контролише коришћење средстава и опреме за личну заштиту на раду;

- на самом уласку у пословни простор истакнути обавештење, упуства за спречавање ширења као и превентивним мерама о COVID-19 изазване вирусом SARS-CoV-2;

- на самом уласку у пословни простор обезбедити дезинфекционе наквашене отираче, како би се дезинфиковала обућа;

- на самом уласку у пословни простор обезбедити дезинфекциона средства ( алкохол 70%) за дезинфекцију руку;

- редовно проветравати просторије за рад

- омогућити боравак ван просторија за рад током паузе у току рада;

- препоручити избегавање непотребног физичког контакта (руковање, грљење итд);

- константно промовисање и обавештавање запослених радника о важној неопходној обавези што чешћег коришћења горе поменутих дезинфекционих средстаав (пре свега што чешће прање руку).

- информисање запослених о могућем ризику и мерама превенције у спречавању заразе корона вирусом у циљу заштите здравља запослених:

- на видном месту истаћи писана упуства о мерама превенције спречавања заразе и ширења корона вируса и правилном одржавању личне хигијене;

- редовно контролисати стање здравља запослених и сваког запосленог који има здравствене тегобе или сумња на симптоме заразе ( по личној изјави запосленог) издвоји из пословног простора у изолацију и затражи лекарску помоћ у складу са препорукама лекара;

- запосленима дати инструкције да уколико имају било какве респираторне сметње, слабост, умор, недостатак даха, високу температуру и кашаљ, да се јаве непосредном руководиоцу да нису у могућности да долазе на посао;

Обавезе запослених су:

- како би се заштитили од заразе и смањили њено ширење, препоручује се ношење заштитне маске преко уста и носа (хируршка, од кофила, са филтером или без) и заштитних рукавица на путу до посла, на радном месту и приликом повратка са посла;

- сви запослени са симптомима респираторне инфекције као што су: сув кашаљ, повишена температура, отежано дисање, не треба да долазе на посао, већ морају остати код кућеи лечити се у складу са препорукама лекара;

- сви запослени дужни су да примењују мере за хигијену руку ( чешће прање руку топлом водом и сапуном, као и дезинфекција руку средствима на бази алкохола) па обрисати папирним убрусом који после употребе одлажете у затворену канту или пвц кесу коју обавезно везујете;

- избегавати блиски контакт са особама које имају симптоме респираторне инфекције ( кијају и кашљу );

- избегавати руковање, грљење и љубљење при сусрету и одржавати размак од најмање једног метара приликом разговора;

- поштовати физички размак међу запосленима (физичка дистанца) односно избегавати директан контакт између лица када год то природа посла дозвољава;

- ако кашљете или кијате, прекријте нос и уста надлактицом или папирном марамицом. Марамицу одмах баците у канту за отпатке и руке обавезно оперите;

- неопходна је одговорност свих у спровођењу хигијенско-техничких мера превенције заштите како би сачували сопствено здравље и здравље других и тиме спречило ширење заразе корона вирусом;

- сви запослени су дужни да редовно обављају дезинфекцију своје радне површине (брисање столова, тастатуре, дезинфикују руке и остале радне површине);

Члан 3.

Превентивне мере од утицаја на безбедност и здравље запослених, а посебно оних које се односе на спречавање ширења заразе заразне болести COVID-19 изазване вирусом SARS-CoV-2 су:

* дезинфекција;
* употреба заштитних средстава тј. маски и рукавица;
* држање социјалне дистанце:

Под дезинфекцијом подразумевају се поступци усмерени на уништење највећрег броја нежељених микроорганизама. У сврху дезинфекције послодавац је обезбедио разна физичка и хемијска средства, чијим дејством се уништава или инхибира и остала популација организма.

Дезинфекција се примењује искључиво ван живог организма, у спољној средини (земљишту, води, ваздуху, на предметима и у просторијама где се обавља делатност послодавца).

**ПОСТУПЦИ ДОБРЕ ХИГИЈЕНСКЕ ПРАКСЕ У СЛУЧАЈУ ДЕЗИНФЕКЦИЈЕ ЗАПОСЛЕНИХ И КОРИСНИКА**

**-** на улазу у пословни простор истакнути обавештење и упутства за спречавање ширења као и превентивне мере о COVID -19;

- на улазу у пословни простор поставити отираче натопљене дезифицијенсима – дезо базе а на пулт или сто поставити дезинфекциона срдства у пумпици са распршивачем (алкохол 70%, асепсол, средства на бази натријумхипохлорита);

- информисати запослене о могућем ризику и мерама превенције у спречавању заразе корона вирусом у циљу зашштите здравља запослених као и свим новим сазнањима, донетим уредбама и одлукама Владе и кризних штабова;

- на видном месту истакнути писана упуства о мерама превенције спречавања заразе и ширења корона вируса и правилном одржавању личне и колективне хигијене ( у тоалетима и сл.);

**ПОСТУПЦИ ДОБРЕ ХИГИЈЕНСКЕ ПРАКСЕ У СЛУЧАЈУ ДЕЗИНФЕКЦИЈЕ ПОСЛОВНОГ ПРОСТОРА**

Редовно вршити дезинфекцију пословног простора пре и после радног времена тако да се све контактне површине пребришу чистим крпама натопљеним у дезинфекциона средства на бази алкохола, асепсола или натријум хипохлорита. Контактне површине су површине са којима запослени долазе у стални контакт као што су: тастатура, миш, лап-топ и десткоп рачунари, штампачи и остала канцеларијска опрема и намештај, опрема у кухињи, тоалету, врата, кваке, тастере за улаз/излаз, рукохвати и гелендери, степеништа, врата, тастери и прекидачи и сл.

**УПОТРЕБА ЗАШТИТНИХ СРЕДСТАВА ТЈ. МАСКИ И РУКАВИЦА**

Под употребом заштитних средстава, маски и рукавица, подразумева се и обука запослених за правилно стављање, скидање и употребу.

НОШЕЊЕ МАСКИ

- пре стављања маске руке треба опрати топлом водом и сапуном или средством на бази алкохола;

- маску треба пажљиво ставити преко уста и носа тако да не постоји празан простор између лица и маске кроз који може слободно проћи ваздух (самим тим и вирус);

- спустите дно маске тако да покрива уста и браду, а горњи део обликујте према вашем носу и ставите еластичне траке око ушију;

- када маска постане влажна или прљава, заменити је новом-чистом;

- маску скидате тако што скидате еластичне траке иза ушију, док маску држите даље од лица и одеће да не бисте додирнули потенцијално контаминиране површине маске;

- одбаците маску у затворену канту одмах након употребе, уколико користите памучне маске можете их искувавати, дезинфиковати и користити поново;

- обавезно извршити хигијену руку након додавања и/или скидање маске – оперите руке сапуом и дезинфикујте их средством на бази алкохола.

НОШЕЊЕ РУКАВИЦА

* рукавице се стављају на руке након прања и дезинфекције руку;
* пре започињања скидања рукавица обавезно их дезинфиковати средством на бази алкохола поступцима као код хигијене руку;
* одбаците рукавице у затворену канту одмах након употребе;
* обавезно извршите хигијену руку након скидања рукавица – оперите руке сапуном и дезинфикујте их средством на бази алкохола.

**РАД У ЗАТВОРЕНОМ ПРОСТОРУ – СОЦИЈАЛНО ДИСТАНЦИРАЊЕ**

Под појмом држање социјалне дистанце подразумева се организација извршења послова код послодаваца у складу са следећим принципима:

- редовно проветравати простор;

- организацијом рада у пословном простору, обезбеди међусобно растојање запослених на радном месту у радној околини, тако да се направе најбоља могућа решења и избегне директан контакт између лица када год то природа посла дозвољава;

- органозовати рад на такав начин да се избегне контакт са лицима за која се сумња да су заражена;

- сумња на зараженост вирусом (редовно контролисати стање здравља запослених и сваког запосленог који има здравствене тегобе или сумње на симптоме заразе по личној изјави запосленог) издвојити из пословног простора у изолацију и затражити лекарску помоћ а запосленима дати инструкције да уколико имају било какве респираторне сметње, слабост, умор, недостатак даха, високу температуу и кашаљ, да се јаве непосредном руководиоцу да нису у могућности да долазе на посао;

Члан 4.

Поступање запослених у раду са корисницима Библиотеке је образложено у Одлуци бр. 81/20 од 5. 5. 2020. године.

Запослени су дужни да се придржавају упутства одговорног лица код послодавца и да примењују прописане, односно утврђене мере које се односе на употребу средстава за личну заштиту, дезинфекцију и све остале мере и поступке утврђене овим Планом.

Непридржавање упутства одговорног лица код послодавца и непримењивање прописане, односно утврђене мере које се односе на употребу средстава за личну заштиту, дезинфекцију и свих осталих мера и поступка утврђених овим Планом може се сматрати повредом радне дисциплине и повлачи одговорност запосленог.

Члан 5.

Организовање рада сагласно овом Плану траје све док траје опасност од ширења заразне болести COVID-19 изазване вирусом SARS-Cov-2 на територији Републике Србије.

Овај План ступа на снагу даном доношења и објављује се на огласној табли послодавца.

Директор:

Наташа Јеличић